
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2240 

18 Αυγούστου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Εγχειριδίου Μετρητών και Μετρή¬ 
σεων του Κώδικα Διαχείρισης του Ελληνικού Συ¬ 
στήματος Μεταφοράς Ηλεκτρικής Ενέργειας (ΦΕΚ 

Β' 53/16.01.2013). 1 

Έγκριση της υπ’ αριθ. 186/2014 απόφασης του Δημο¬ 
τικού Συμβουλίου του Δήμου Μαρκοπούλου-Με- 
σογαίας περί σύστασης μίας (1) προσωποπαγούς 
θέσης μονίμου υπαλλήλου στον Οργανισμό Εσω¬ 
τερικής Υπηρεσίας του Δήμου Μαρκοπούλου Με- 


σογαίας, σε εφαρμογή δικαστικής απόφασης. 2 

Λύση της ενιαίας Διαδημοτικής Επιχείρησης με την 
επωνυμία «Ενιαία Διαδημοτική Επιχείρηση Ύδρευ- 
σης και Αποχέτευσης Ανατολικής Περιοχής Νο¬ 
μού Λάρισας» (Δ.Ε.Υ.Α.-Α.Π.Ν.Λ.). 3 

Έγκριση καθορισμού κατ’ αποκοπή χορηγήματος για 
καθαριότητα της Υ.Δ.Ε. Ν. Κεφαλληνίας έτους 
2014. 4 


ΑΠΟΦΑΣΕΙ Σ 

Αριθμ. απόφ. 439/2014 (1) 


Τροποποίηση του Εγχειριδίου Μετρητών και Μετρήσε¬ 
ων του Κώδικα Διαχείρισης του Ελληνικού Συστή¬ 
ματος Μεταφοράς Ηλεκτρικής Ενέργειας (ΦΕΚ Β' 
53/16.01.2013). 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση της 30-7-2014) 

Λαμβάνοντας υπόψη: 

1. Τις διατάξεις του Ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις.», (ΦΕΚ Α' 179/22-8-2011), 
όπως ισχύουν, και ειδικότερα το Αρθρο 96. 

2. Την απόφαση ΡΑΕ 1047/2012 (ΦΕΚ Β' 53/16.01.2013) 
«Εγκριση του Εγχειριδίου του Κώδικα Διαχείρισης Συ¬ 
στήματος». 

3. Τις διατάξεις του Κώδικα Διαχείρισης Συστήματος 
(ΦΕΚ Β' 103/31.01.2012), εφεξής ΚΔΣ, όπως τροποποιήθη¬ 
καν και ισχύουν, και ειδικότερα τα Κεφάλαια 29 και 33. 


4. Το υπ’ αριθμ. πρωτ. 20247/21.7.2014 έγγραφο της 
ΑΔΜΗΕ ΑΈ. (αριθμ. πρωτ. ΡΑΕ 1-186235/21.7.2014) με θέμα 
«Αποτελέσματα Δημόσιας Διαβούλευσης για τροποποί¬ 
ηση του Εγχειριδίου Μετρητών και Μετρήσεων σχετικά 
με μεθόδους υπολογισμού και διαχωρισμού της παρα- 
γόμενης ενέργειας από εγκαταστάσεις Σταθμών ΑΠΕ». 

5. Τη δημόσια διαβούλευση που διενήργησε η ΡΑΕ την 
24η Ιουλίου 2014 επί πρότασης της για την τροποποίηση 
του Εγχειριδίου Μετρητών και Μετρήσεων του ΚΔΣ. 

6. Την παράγραφο (1) του άρθρου 9 του Ν. 4001/2011, 
σύμφωνα με την οποία «Σε περίπτωση κωλύματος ή 
απουσίας του Προέδρου της ΡΑΕ, αυτός αναπληρώνεται 
από τον Α' Αντιπρόεδρο και σε περίπτωση κωλύματος 
ή απουσίας αυτού, από τον Β' Αντιπρόεδρο». 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, σκέφθηκε ως εξής: 

I. Αρμοδιότητες ΡΑΕ 

Επειδή, κατά το Αρθρο 96 του Ν. 4001/2011 (σχετικό υπ’ 
αριθμ. 1) όπως ισχύει και συγκεκριμένα την παράγραφο 1: 

«Η διαχείριση του ΕΣΜΗΕ διενεργείται σύμφωνα με 
τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (Κώ¬ 
δικας Διαχείρισης ΕΣΜΗΕ), ο οποίος καταρτίζεται και 
υποβάλλεται στη ΡΑΕ από τον Διαχειριστή του ΕΣΜΗΕ. 
Η ΡΑΕ, κατόπιν δημόσιας διαβούλευσης και αφού προ- 
βεί σε τυχόν τροποποιήσεις και προσθήκες, εκδίδει με 
απόφαση της το τελικό κείμενο του Κώδικα Διαχεί¬ 
ρισης του Συστήματος, το οποίο δημοσιεύεται στην 
Εφημερίδα της Κυβερνήσεως. Ο Κώδικας τροποποιείται 
είτε με πρωτοβουλία της ΡΑΕ είτε κατόπιν αιτήματος 
του Διαχειριστή ή τρίτων προσώπων που έχουν έννομο 
συμφέρον, κατ’ εφαρμογή της διαδικασίας του προη¬ 
γούμενου εδαφίου.» 

Επειδή, κατά το Αρθρο 96 του Ν. 4001/2011 (σχετικό υπ’ 
αριθμ. 1) όπως ισχύει και συγκεκριμένα την παράγραφο 4: 

«Με απόφαση της ΡΑΕ εκδίδονται εγχειρίδια για τις 
λεπτομέρειες εφαρμογής του Κώδικα Διαχείρισης του Συ¬ 
στήματος, σύμφωνα με τη διαδικασία της παραγράφου 1.» 

II. Τροποποίηση Εγχειριδίου Μετρητών και Μετρήσεων 

Επειδή, ο Διαχειριστής του Συστήματος με το από 

21.7.2014 έγγραφο του (σχετικό υπ’ αριθμ. 4) υπέβαλε ει¬ 
σήγηση για την τροποποίηση του Εγχειριδίου Μετρητών 
και Μετρήσεων (Έκδοση 6.0/29.11.2012) με την προσθήκη 
σε αυτό νέων άρθρων ως προς τα ακόλουθα θέματα: 

α) Την αποτύπωση στο Εγχειρίδιο της μεθοδολογίας 
εκτίμησης ανά ώρα της έγχυσης ενέργειας από μονάδες 
παραγωγής που δεν διαθέτουν ωριαίους μετρητές και 
τηλεμέτρηση. Οι μονάδες αυτές αφορούν σε σταθμούς 
παραγωγής μικρής ισχύος από ΑΠΕ που συνδέονται 
στη χαμηλή τάση του Δικτύου Διανομής. Η εκτίμηση 
της ωριαίας έγχυσης ενέργειας από τις ως άνω μονά¬ 
δες είναι αναγκαία για τη διενέργεια της εκκαθάρισης 
αποκλίσεων του Κώδικα Διαχείρισης του Συστήματος. 
Ως προς αυτό το θέμα, ο Διαχειριστής του Συστήματος 
εισηγήθηκε η ωριαία έγχυση ενέργειας από μονάδες πα¬ 
ραγωγής ΑΠΕ του δικτύου χαμηλής τάσης να εκτιμάται 
βάσει της αντίστοιχης μετρούμενης ωριαίας έγχυσης 
ενέργειας από μονάδες παραγωγής ΑΠΕ του δικτύου 
μέσης τάσης, σε αναλογία προς την εγκατεστημένη 
ισχύ των δύο αυτών κατηγοριών μονάδων παραγωγής. 

β) Τον καθορισμό μεθοδολογίας για τον προσδιορισμό 
των δεδομένων μέτρησης της παραγόμενης ενέργει¬ 
ας από σταθμούς παραγωγής ΑΠΕ, στις περιπτώσεις 
επαύξησης της παραγωγικής ισχύος κατά τις οποίες η 
παραγόμενη ενέργεια από την αρχική παραγωγική ισχύ 
και από την επέκταση της υπόκειται σε διαφορετικό 
καθεστώς τιμολόγησης. Ως προς αυτό το θέμα, ο Δια¬ 
χειριστής του Συστήματος εισηγήθηκε ο διαχωρισμός 
της συνολικής προς τιμολόγηση παραγωγής να γίνεται 
βάσει του λόγου παραγωγικής ισχύος αρχικής εγκατά¬ 
στασης και επέκτασης, όπως ο λόγος αυτός καθορίζε¬ 
ται κατ’ αρχάς στο πλαίσιο των σχετικών συμβάσεων 
σύνδεσης και στη συνέχεια δηλώνεται υπεύθυνα από 
τον παραγωγό σε κάθε περίπτωση μεταβολής του για 
οποιοδήποτε αιτία, όπως ενδεικτικά λόγω συντήρησης 
ή βλάβης. 

Επειδή, ο Διαχειριστής του Συστήματος με το ως άνω 
έγγραφο του ενημέρωσε τη ΡΑΕ ότι διεξήγαγε διαβού- 
λευση επί των ως άνω προτάσεων του (14/7 -18/7), στην 
οποία δεν υπήρξε συμμετοχή. 

Επειδή η ΡΑΕ, στο πλαίσιο των αρμοδιοτήτων της, 
σύμφωνα με το άρθρο 96 του Ν. 4001/2011, επεξεργά¬ 
στηκε την ως άνω εισήγηση του Διαχειριστή του Συ¬ 
στήματος και έθεσε σχετική της πρόταση σε Δημόσια 
Διαβούλευση την 24/7/2014. Συγκεκριμένα η ΡΑΕ έκρινε: 

α) Ως προς την εκτίμηση της ανά ώρα της έγχυσης 
ενέργειας από μονάδες παραγωγής που δεν διαθέτουν 
ωριαίους μετρητές και τηλεμέτρηση για τις ανάγκες της 
εκκαθάρισης αποκλίσεων του ΚΔΣ, ότι εφόσον η εκτίμη¬ 
ση βασίζεται στην ωριαία παραγωγή ενός διαφορετικού 
συνόλου μονάδων ΑΠΕ, θα πρέπει να λαμβάνονται υπόψη 
κατά το δυνατό διαφορές που ενδέχεται να υφίστανται 
μεταξύ των δύο διαφορετικών ομάδων οι οποίες μπορεί 
να επηρεάζουν την παραγωγή τους. Για το λόγο αυτό 
η ΡΑΕ πρότεινε η εκτίμηση να βασίζεται στο λόγο της 
παραγόμενης ενέργειας από κάθε κατηγορία σε κάποια 
παρελθούσα χρονική περίοδο αναφοράς (προηγούμενο 
έτος, αντίστοιχος μήνας προηγούμενου έτους) για την 
οποία υπάρχουν απολογιστικά δεδομένα παραγωγής 
από ΑΠΕ δικτύου χαμηλής και μέσης τάσης, με προ¬ 
σαρμογή λόγω μεταβολών στην εγκατεστημένη ισχύ. 

β) Ως προς τον προσδιορισμό των δεδομένων μέ¬ 
τρησης μονάδων παραγωγής ΑΠΕ με διαφορετικό 
καθεστώς τιμολόγησης μεταξύ αρχικής παραγωγικής 
ισχύος και επαύξησης, ότι θα πρέπει αυτός να γίνεται 
βάσει δεδομένων παραγόμενης ενέργειας από κάθε 
τμήμα παραγωγικής ισχύος που υπόκειται σε διαφορε¬ 


τική τιμολόγηση, όπου αυτό είναι δυνατό, ενώ για τις 
περιπτώσεις επαύξησης ισχύος χωρίς προσθήκη νέου 
εξοπλισμού καθώς και επαύξησης έως 10% επί της αρ¬ 
χικής εγκατεστημένης ισχύος μπορεί να γίνεται βάσει 
τη ς παραγωγικής ισχύος του Σταθμού πριν και μετά 
την επαύξηση ισχύος, σύμφωνα με την εισήγηση του 
Διαχειριστή του Συστήματος. 

Επειδή ως προς την τροποποίηση του Εγχειριδίου 
αναφορικά με την αποτύπωση της μεθοδολογίας εκτί¬ 
μησης της ωριαίας έγχυσης ενέργειας από μονάδες 
παραγωγής ΑΠΕ του δικτύου χαμηλής τάσης, οι απόψεις 
που υποβλήθηκαν στο πλαίσιο της διαβούλευσης της 
ΡΑΕ αφορούν σε βελτιώσεις της πρότασης της ΡΑΕ 
και σε καθορισμό ορισμένων λεπτομερειών εφαρμογής 
της. Οι απόψεις αυτές κρίνονται εύλογες επί της αρχής. 

Επειδή όσον αφορά στις απόψεις που υποβλήθηκαν 
επί της πρότασης της ΡΑΕ αναφορικά με τη μεθοδολο¬ 
γία προσδιορισμού των δεδομένων μέτρησης μονάδων 
παραγωγής ΑΠΕ με διαφορετικό καθεστώς τιμολόγησης 
μεταξύ αρχικής παραγωγικής ισχύος και επαύξησης, η 
ΡΑΕ κρίνει ότι: 

α) Η πρόταση που διατυπώθηκε από έναν συμμετέ- 
χοντα για εφαρμογή της προτεινόμενης μεθοδολογίας 
και στην περίπτωση των σταθμών παραγωγής των μη 
διασυνδεδεμένων νησιών προσκρούει στο γεγονός ότι 
το πεδίο εφαρμογής της προτεινόμενης μεθοδολογίας 
καθορίζεται εκ των πραγμάτων από το πεδίο εφαρμο¬ 
γής του Εγχειριδίου Μετρητών και Μετρήσεων, δηλαδή 
αφορά στην τιμολόγηση της παραγόμενης ενέργειας 
από σταθμούς ΑΠΕ για τους οποίους η σύμβαση πώ¬ 
λησης έχει συναφθεί με τον ΛΑΓΗΕ ΑΕ (Διασυνδεδε- 
μένο Σύστημα και Δίκτυο της ηπειρωτικής χώρας και 
των διασυνδεδεμένων με αυτά νησιών). Η εφαρμογή 
της μεθοδολογίας και στην περίπτωση των σταθμών 
παραγωγής των μη διασυνδεδεμένων νησιών, δηλαδή 
των σταθμών για τους οποίους η σύμβαση πώλησης 
έχει συναφθεί με τον Διαχειριστή ΜΔΝ (ΔΕΔΔΗΕ ΑΕ), 
θα πρέπει επομένως να προβλεφθεί στο αντίστοιχο 
εγχειρίδιο που προβλέπεται στον Κώδικα ΜΔΝ, με το 
κατάλληλο πεδίο εφαρμογής. 

β) Η πρόταση για ενσωμάτωση στη σχέση υπολογι¬ 
σμού της παραγόμενης ενέργειας παράγοντα απομεί- 
ωσης της ενεργειακής απόδοσης του εγκατεστημένου 
εξοπλισμού μπορεί να αξιολογηθεί σε επόμενη φάση. 

γ) Τα ζητήματα που επισημαίνει ο Διαχειριστής του 
Συστήματος αναφορικά με την εφαρμογή των περι¬ 
πτώσεων (Α) και (Β) της πρότασης της ΡΑΕ μπορούν 
να αντιμετωπιστούν με την προσθήκη κατάλληλων 
ρυθμίσεων στο κανονιστικό πλαίσιο και τη διατύπωση 
ρητών ειδικών υποχρεώσεων των Παραγωγών σχετικά, 
με δεδομένα επίσης τις υποχρεώσεις και τα δικαιώμα¬ 
τα του Διαχειριστή του Συστήματος όσον αφορά στην 
παρακολούθηση και τον έλεγχο της τήρησης των δια¬ 
τάξεων του κανονιστικού πλαισίου από τους Χρήστες 
του Συστήματος, αποφασίζει: 

1. Την τροποποίηση του Εγχειριδίου Μετρητών και 
Μετρήσεων (Έκδοση 6.0) του Κώδικα Διαχείρισης του 
Ελληνικού Συστήματος Μεταφοράς Ηλεκτρικής Ενέργει¬ 
ας με την προσθήκη στο τέλος της παραγράφου 8.1.11.2 
νέων παραγράφων 8.1.11.3 και 8.1.11.4 ως εξής: 

«8.1.11.3 Εκτίμηση Ενέργειας Παραγωγών από ΑΠΕ οι 
οποίοι συνδέονται στο Δίκτυο Διανομής στη ΧΤ 

Στο πλαίσιο της εκκαθάρισης αποκλίσεων της αγοράς 
ηλεκτρικής ενέργειας και προκειμένου να υπολογιστεί η 
συνολική κατανάλωση στο Δίκτυο Διανομής, είναι απα¬ 
ραίτητο, στην κατανάλωση η οποία μετράται στους Υ/Σ 
των Ορίων του Συστήματος Μεταφοράς προς το Δίκτυο 
Διανομής να προστεθεί η παραγωγή των σταθμών ΑΠΕ 
οι οποίοι συνδέονται στη ΜΤ και στη ΧΤ. 

Λόγω της λειτουργίας της αγοράς ηλεκτρικής ενέργει¬ 
ας σε ωριαία βάση, είναι δεδομένο ότι αφενός απαιτού¬ 
νται ωριαίες μετρήσεις από όλους τους σταθμούς ΑΠΕ 
οι οποίοι συνδέονται στο Δίκτυο Διανομής, αφετέρου 


οι μετρήσεις αυτές πρέπει να παρέχονται από ηλεκτρο¬ 
νικούς τηλεμετρούμενους μετρητές του Αρθρου 3 του 
παρόντος Εγχειριδίου. Δεδομένου ότι στους σταθμούς 
ΑΠΕ οι οποίοι συνδέονται στη ΧΤ (κυρίως Φ/Β σταθ¬ 
μοί) και σε αυτούς του Ειδικού Προγράμματος Φ/Β σε 
Στέγες Κτηρίων με εγκ. ισχύ < 10 Κνν, δεν έχουν ακόμη 
εγκατασταθεί ηλεκτρονικοί τηλεμετρούμενοι μετρητές, 
συνεπώς οι μετρήσεις της ενέργειας που παράγεται δεν 
είναι δυνατόν να παρέχονται σε ωριαία βάση, ο υπολο¬ 
γισμός της ωριαίας παραγόμενης ενέργειας γίνεται με 
τον ακόλουθο τύπο: 


1 ίηΜ,Ρν,ΐν,η> , 


Γ· _ Γ ^ρν,ΐν,ρψ 

Λ Ρν,ΐνΜη ~ ^ΡνΜΥΜ™ 


1 ίηϊΙ,ΡνΜν,/η 


τρ ρ 

^ΡΥΜν,ρψ ίηαι,Ρν ,ΙΥ ,ρτρ / 


1 άαΐ,Ρν Μν ,ρψ 


όπου: 


Ε ρν ιν ^ η υπολογιζόμενη ωριαία ενέργεια που παράγεται από Φ/Β στη ΧΤ 
και από Φ/Β Στεγών την ώρα Η του μήνα τη. 


^ Ρν ,Μν ,Ηζμ 


}ί (Ξ. ίΠ 


■Ίηα,ρν,ιν 


η πιστοποιημένη τηλεμετρούμενη ωριαία ενέργεια που παράγεται 
από Φ/Β σταθμούς στη ΜΤ την ώρα Λ του μήνα ιν και 
καταγράφεται από Καταχωρημένους Μετρητές, 

η ώρα ή του μήνα ιπ για την οποία γίνεται υπολογισμός της 
παραγωγής από Φ/Β Δικτύου ΧΤ, 

η συνολική εγκατεστημένη ισχύς των Φ/Β στη ΧΤ και των Φ/Β 
Στεγών, 


Ρ,ηχ,ρν,Μν η συνολική εγκατεστημένη ισχύς των Φ/Β σταθμών στη ΜΤ, 


γπ δείκτης που δηλώνει μέση τιμή συνολικής εγκατεστημένης ισχύος 

(Ρΐηίΐ,ρν,Μν και Ρίη$ί,ρν,ιν) η οποία αφορά στο μήνα ιν για τον οποίο 
γίνεται υπολογισμός της ωριαίας ενέργειας που παράγεται από 
Φ/Β Δικτύου ΧΤ, 


ρτρ δείκτης που δηλώνει καταμετρούμενη συνολική παραγωγή 

ενέργειας (Ερν,Μν και Ερν,ιν) και μέση τιμή συνολικής 
εγκατεστημένης ισχύος (Ρίηα,ρν,Μν και Ρίηα,ρν,ιν) Φ/Β Δικτύου ΜΤ και 
ΧΤ, τα οποία αφορούν στην πλέον πρόσφατη χρονική περίοδο 
αναφοράς για την οποία υπάρχουν επαρκή απολογιστικά 
μετρητικά δεδομένα της παραγωγής από Φ/Β Δικτύου ΜΤ και ΧΤ, 
όπως η περίοδος αυτή ορίζεται από τον Διαχειριστή του 
Συστήματος και ανακοινώνεται. 

Ο παραπάνω τύπος εφαρμόζεται διακριτά ανά Πε¬ 
ριφέρεια του Δικτύου Διανομής του Διασυνδεδεμένου 
Συστήματος, βάσει στοιχείων εγκατεστημένης ισχύος 
και παραγωγής από φ/β σταθμούς, τα οποία παρέχονται 
από τον Διαχειριστή του ΕΔΔΗΕ. 

Ο τύπος δύναται να εφαρμόζεται αναλογικά και για μι¬ 
κρές ανεμογεννήτριες και άλλες μικρές εφαρμογές ΑΠΕ. 

8.1.11.4 Υπολογισμός δεδομένων μετρήσεων σε πε¬ 
ρίπτωση επαύξησης εγκατεστημένης ισχύος Σταθμού 
Παραγωγής ΑΠΕ 

Σε περίπτωση κατά την οποία υφιστάμενος Στα&μός 
Παραγωγής ΑΠΕ προβαίνει σε επαύξηση της εγκατε¬ 
στημένης ισχύος του, είτε μέσω της προσθήκης νέου 
εξοπλισμού είτε όχι, και η παραγόμενη ενέργεια υπό- 
κειται σε διαφορετικό καθεστώς τιμολόγησης όσον 
αφορά στην αρχική εγκατάσταση του Σταθμού και 
στην επέκταση του, απαιτείται διαχωρισμός της προς 
τιμολόγηση ενέργειας, το σύνολο της οποίας μετράται 
στο όριο σύνδεσης του Σταθμού με το Σύστημα ή το 
Δίκτυο. Διαχωρισμός επίσης απαιτείται και στην περί¬ 
πτωση που, κατά την κρίση του Διαχειριστή, αυτός εί¬ 
ναι επιβεβλημένος προκειμένου να εφαρμοστούν άλλες 
προβλέψεις της κείμενης νομοθεσίας. Ο διαχωρισμός 
αυτός γίνεται ως εξής: 

α) Στην περίπτωση που είναι δυνατή η εγκατάσταση 
νέου μετρητή στο όριο σύνδεσης του Σταθμού με το 
Σύστημα ή το Δίκτυο για τη διακριτή καταμέτρηση της 
ενέργειας που παράγεται από τον παραγωγικό εξο¬ 


πλισμό στον οποίο αφορά η επαύξηση, η οποία δεν 
εμπίπτει στις περιπτώσεις της παραγράφου γ', ο προσ¬ 
διορισμός της παραγωγής κάδε τμήματος του Σταθμού 
γίνεται με βάση τις επιμέρους μετρήσεις παραγόμενης 
ενέργειας των διακριτών αυτών μετρητών. Αδυναμία 
εγκατάστασης διακριτού μετρητή αναγνωρίζεται μόνο 
για τεχνικούς λόγους και θα πρέπει να αιτιολογείται 
επαρκώς. 

β) Στην περίπτωση που δεν είναι δυνατή η εγκατάστα¬ 
ση του μετρητή ως άνω, ο διαχωρισμός της συνολικής 
παραγωγής του Σταθμού που μετράται από τον μετρητή 
στο όριο σύνδεσης του Σταθμού με το Σύστημα ή το 
Δίκτυο γίνεται λαμβάνοντας υπόψη τις επιμέρους πο¬ 
σότητες παραγόμενης ενέργειας από κάθε μονάδα του 
Σταθμού, όπως αυτές καταγράφονται από το σύστημα 
παρακολούθησης και ελέγχου του Σταθμού και των 
επιμέρους μονάδων του, και δηλώνονται υπεύθυνα στον 
ΑΔΜΗΕ από τον Παραγωγό. 

γ) Στις περιπτώσεις που η επαύξηση ισχύος γίνεται 
χωρίς προσθήκη νέου εξοπλισμού, όπως επίσης και στην 
περίπτωση επαύξησης έως 10% επί της αρχικής εγκατε¬ 
στημένης ισχύος, στο πλαίσιο χορήγησης βεβαίωσης με¬ 
ταβολών άδειας παραγωγής από τη ΡΑΕ, ο διαχωρισμός 
της συνολικής παραγωγής του Σταθμού που μετράται 
από τον μετρητή στο όριο σύνδεσης του Σταθμού με 
το Σύστημα ή το Δίκτυο γίνεται λαμβάνοντας υπόψη 
την παραγωγική ισχύ του Σταθμού πριν και μετά την 
επαύξηση ισχύος σύμφωνα με τις ακόλουθες σχέσεις: 


■'έηζί: 


— 


χ 

X 


ρ. 

'ίϊωτ,ιηΐΓ 

ρ. 

£ 1715Ζ,ΖθΖ 

Ρ 

1 ιηζζ,δχΖ 

ρ 


Όπου: 


Είπα η υπολογιζόμενη ενέργεια η οποία πρόκειται να τιμολογηϋεί και 
αφορά στην αρχική εγκατάσταση του Σταϋμού, 

Ε εχΙ η υπολογιζόμενη ενέργεια η οποία πρόκειται να τιμολογηϋεί και 
αφορά στην επέκταση του Σταϋμού, 

Μ (0 ( η ενέργεια η οποία εγχέεται από το σύνολο του Σταϋμού στο 
Σύστημα/Δίκτυο Διανομής και μετράται από έναν ή περισσότερους 
εγκατεστημένους μετρητές στο όριο σύνδεσης του Σταϋμού με το 
Σύστημα/Δίκτυο, 

Ριηίί,ίηί η εγκατεστημένη ισχύς της αρχικής εγκατάστασης του Σταϋμού, 

Ρίην,εχί η εγκατεστημένη ισχύς της επέκτασης του Σταϋμού, 


Ριπαίο( η συνολική εγκατεστημένη ισχύς του Σταϋμού (Ρίηεΐ,ϊπίί + Ρϊηεϊ,βχΐ). 

Ο διαχωρισμός της συνολικής τιμολογούμενης ενέργειας σύμφωνα με τα 
ανωτέρω εφαρμόζεται αρχής γενομένης από την ημερομηνία ϋέσης σε 
δοκιμαστική λειτουργία της συνολικής εγκατεστημένης ισχύος του Σταϋμού και 
με απαραίτητη προϋπόϋεση ο Παραγωγός να προσκομίσει στον ΑΔΜΗΕ 
υπεύϋυνη δήλωση σχετικά με την ημερομηνία σύνδεσης των εγκαταστάσεων 
της ανωτέρω επαύξησης ισχύος στις αρχικές εγκαταστάσεις του Σταϋμού.» 

2. Καλεί τον Διαχειριστή του Συστήματος να επεξερ¬ 
γαστεί τυχόν αναγκαίες πρόσθετες ρυθμίσεις σε σχέση 
με την εφαρμογή της μεθοδολογίας του Εγχειριδίου Με¬ 
τρητών και Μετρήσεων όσον αφορά στον προσδιορισμό 
των δεδομένων μέτρησης σε περίπτωση επαύξησης της 
παραγωγικής ισχύος σταθμών παραγωγής από ΑΠΕ και 
να εισηγηθεί στη ΡΑΕ για τις αναγκαίες τροποποιήσεις 
του κανονιστικού πλαισίου (Κώδικας Διαχείρισης Συστή¬ 
ματος, τυποποιημένες Συμβάσεις Σύνδεσης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2014 
Ο Β' Αντιπρόεδρος 
ΜΙΛΤΟΣ ΑΣΛΑΝΟΓΛΟΥ 

-♦- 

Αριθμ. 30617/23848 (2) 

Έγκριση της υπ’ αριθ. 186/2014 απόφασης του Δημο¬ 
τικού Συμβουλίου του Δήμου Μαρκοπούλου-Μεσο- 
γαίας περί σύστασης μίας (1) προσωποπαγούς θέ¬ 
σης μονίμου υπαλλήλου στον Οργανισμό Εσωτερικής 
Υπηρεσίας του Δήμου Μαρκοπούλου Μεσογαίας, σε 
εφαρμογή δικαστικής απόφασης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Π.Δ. 135/2010 (ΦΕΚ 228/Α'/27-12-2010) «Οργανισμός 
της Αποκεντρωμένης Διοίκησης Αττικής». 

2. Τις διατάξεις των άρθρου 225 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» (ΦΕΚ 87/ 
Α'/07-06-2010). 

3. Τις διατάξεις του άρθρου 10 του Ν. 3584/2007 (ΦΕΚ 
143/Α/2007) «Κύρωση του Κώδικα Κατάστασης Δημοτι¬ 
κών και Κοινοτικών Υπαλλήλων». 

4. Τις διατάξεις του άρθρου 1 του Ν. 3068/2002 (ΦΕΚ 
274/Α/14-11-2002) «Συμμόρφωση της διοίκησης σε δικα¬ 
στικές αποφάσεις και λοιπές διατάξεις». 

5. Τις διατάξεις της απόφασης της Ολομέλειας του 
Ελεγκτικού Συνεδρίου της 3ης Συνεδρίασης της 17ης 
Φεβρουάριου 2010. 

6. Την υπ’ αριθμ. 581/2011 απόφαση του Εφετείου Αθηνών. 

7. Την υπ’ αριθ. 112/2012 απόφαση του Γ' Τμήματος 
του ΑΣΕΠ. 

8. Την υπ’ αριθ. ΔΙΠΠ/Φ.ΕΠ.1/316/οικ. 145/2014 (ΦΕΚ 7/Β7 
07-01-2014) απόφαση του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης περί κατα¬ 
νομής προσωπικού σε εκτέλεση δικαστικών αποφάσεων 
στους ΟΤΑ α' και β' βαθμού. 

9. Την υπ’ αριθ. 186/2014 απόφαση του Δημοτικού Συμ¬ 
βουλίου του Δήμου Μαρκοπούλου-Μεσογαίας. 

10. Τον Οργανισμό Εσωτερικής Υπηρεσίας του Δήμου 
Μαρκοπούλου (ΦΕΚ 788/Β/2005). 

11. Την υπ’ αριθμ. 19/2014 εγκύκλιο του Υπουργείου 
Εσωτερικών «Αναστολή προσλήψεων και υπηρεσιακών 
μεταβολών κατά το χρονικό διάστημα των δημοτικών 
και περιφερειακών εκλογών», αποφασίζουμε: 

Εγκρίνεται η υπ’ αριθμ. 186/2014 απόφαση του Δημο¬ 
τικού Συμβουλίου του Δήμου Μαρκοπούλου Μεσογαίας 
περί σύστασης μίας (1) προσωποπαγούς θέσης μόνιμου 
προσωπικού στον Οργανισμό Εσωτερικής Υπηρεσίας 
του Δήμου Μαρκοπούλου-Μεσογαίας σε εφαρμογή δι¬ 
καστικής απόφασης, ως εξής: 


ΟΝΟΜΑΤΕΠΩΝΥΜΟ 

ΟΝΟΜΑ 

ΠΑΤΡΟΣ 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΘΕΣΕΙΣ 

ΛΕΩΝΙΔΟΠΟΥΛΟΥ 

ΔΗΜΗΤΡΑ 

ΒΑΣΙΛΕΙΟΣ 

ΠΕ 

ΓΕΩΛΟΓΩΝ 

1 


Η παραπάνω θέση θα συμπεριληφθεί στον οργανισμό 
εσωτερικής υπηρεσίας (ΟΕΥ) του Δήμου. 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Μαρκοπούλου-Μεσο- 
γαίας για το κόστος μισθοδοσίας της προαναφερό- 
μενης υπαλλήλου ύψους 151.107,36 € σε βάρος των ΚΑ 
30.6011.0001,10.6051.0001 και 10.6051.0002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2014 

Ο Γενικός Γραμματέας 
Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 

-♦- 

Αριθμ. 13471/141921 (3) 

Λύση της ενιαίας Διαδημοτικής Επιχείρησης με την επω¬ 
νυμία «Ενιαία Διαδημοτική Επιχείρηση'Υδρευσης και 
Αποχέτευσης Ανατολικής Περιοχής Νομού Λάρισας» 
(Δ.Ε.Υ.Α.-Α.Π.Ν.Λ.) 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ-ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87/Α'/7-6-2010). 

2) Τις διατάξεις του άρθρου 262 του Ν. 3463/2006 
«Κύρωση του κώδικα Δήμων και Κοινοτήτων» (ΦΕΚ 114/ 
Α'/2006). 

3) Τις διατάξεις του Π.Δ. 138/2010 «Οργανισμός της 
Αποκεντρωμένης Διοίκησης Θεσσαλίας - Στερεός Ελ¬ 
λάδας» (ΦΕΚ 231 /τ. Α727-12-2010). 

4) Τις διατάξεις του άρθρου 90 παρ. 2 του «Κώδικα 
νομοθεσίας για την Κυβέρνηση και τα Κυβερνητικά όρ¬ 
γανα», που κυρώθηκε με το άρθρο πρώτο του Π.Δ. 63/ 
2005 (ΦΕΚ 98/Α722-4-2005). 

5) Τ ις διατάξεις του άρθρου 10 του Ν. 3469/2006 (ΦΕΚ 
131/Α72006) «Εθνικό Τυπογραφείο, Εφημερίς της Κυβερ¬ 
νήσεως και λοιπές διατάξεις». 

6) Τη με α.π. οικ.4569/27-1-2011 εγκύκλιο με αριθμό 11 
του ΥΠ.ΕΣ.Α. και Η.Δ. σχετικά με «Θέματα συγχωνεύσεων 
και προσωπικού ΝΠΔΔ και επιχειρήσεων των δήμων». 

7) Τη με αριθμό πρωτ. οικ. 2990/18604/25-2-2011 απόφα¬ 
ση της Γ ενικής Γ ραμματέως της Αποκεντρωμένης Διοί¬ 
κησης Θεσσαλίας - Στερεός Ελλάδας περί «Μεταβίβα¬ 
σης δικαιώματος υπογραφής της Γ ενικής Γ ραμματέως 
της Αποκεντρωμένης Διοίκησης Θεσσαλίας - Στερεός 
Ελλάδας στον Προϊστάμενο της Γενικής Διεύθυνσης 
Εσωτερικής Λειτουργίας και στους Προϊσταμένους Δι¬ 
ευθύνσεων και Τμημάτων της ανωτέρω Γενικής Διεύ¬ 
θυνσης» (ΦΕΚ 385/Β/11-3-2011). 

8) Τη με αριθμό 4040/18-5-2001 απόφαση του Γενι¬ 
κού Γραμματέα Περιφέρειας Θεσσαλίας (ΦΕΚ 822/Β7 
28-6-2001) περί συστάσεως ενιαίας διαδημοτικής επιχεί- 
ρησης'Υδρευσης-Αποχέτευσης με την επωνυμία «Διαδη¬ 
μοτική Επιχείρηση'Υδρευσης - Αποχέτευσης Ανατολικής 
Περιοχής Νομού Λάρισας (Δ.Ε.Υ.Α.-Α.Π.Ν.Λ.)». 

9) Το με αριθμ. πρωτ. 7265/14-7-2014 έγγραφο του Δή¬ 
μου Αγιός, καθολικού διαδόχου των καταργηθέντων από 
1-1-2011 καποδιστριακών Δήμων Αγιός, Ευρυμενών και 
Μελιβοίας, με το οποίο περιήλθε στην Υπηρεσία μας η 
υπ’ αριθμ. 80/2014 απόφαση του Δημοτικού Συμβουλίου 
του Δήμου Αγιός, σχετικά με τη λύση ενιαίας διαδημοτι¬ 
κής επιχείρησης'Υδρευσης-Αποχέτευσης με την επωνυ¬ 
μία «Διαδημοτική Επιχείρηση'Υδρευσης - Αποχέτευσης 
Ανατολικής Περιοχής Νομού Λάρισας (Δ.Ε.Υ.Α.-Α.Π.Ν.Λ.)». 

10) Το με αριθμ. πρωτ. 9172/30-6-2014 έγγραφο του 
Δήμου Τεμπών, καθολικού διαδόχου του καταργηθέντος 
από 1-1-2011 καποδιστριακού Δήμου Κάτω Ολύμπου, με το 
οποίο περιήλθε στην Υπηρεσία μας η υπ' αριθμ. 151/2014 
απόφαση του Δημοτικού Συμβουλίου του Δήμου Τεμπών, 
σχετικά με τη λύση ενιαίας διαδημοτικής επιχείρησης 
Ύδρευσης-Αποχέτευσης με την επωνυμία «Διαδημοτική 
Επιχείρηση'Υδρευσης - Αποχέτευσης Ανατολικής Περι¬ 
οχής Νομού Λάρισας (Δ.Ε.Υ.Α.-Α.Π.Ν.Λ.)», αποφασίζουμε: 

1. Τη λύση της υφιστάμενης Διαδημοτικής Επιχείρησης 
με την επωνυμία «Διαδημοτική Επιχείρηση'Υδρευσης - 
Αποχέτευσης Ανατολικής Περιοχής Νομού Λάρισας» (η 
οποία συστάθηκε με την υπ’ αριθμ. 4040/18-5-2001 από¬ 
φαση του Γενικού Γραμματέα Περιφέρειας Θεσσαλίας 
που δημοσιεύτηκε στο ΦΕΚ 822/Β'/28-6-2001). 

2. Η εκκαθάριση της ανωτέρω επιχείρησης θα γίνει σύμ¬ 
φωνα με το άρθρο 262 του Ν. 3463/2006 και την με α.π. οικ. 
4569/27-1-2011 εγκύκλιο με αριθμό 11 του ΥΠ.ΕΣ.Α. και Η.Δ. 

3. Η ανωτέρω επιχείρηση δε διαθέτει περιουσιακά 
στοιχεία. 

4. Η ανωτέρω επιχείρηση δεν απασχόλησε ποτέ ούτε 
απασχολεί προσωπικό με οποιαδήποτε σχέση εργασίας. 

5. Παύει αυτοδίκαια η εξουσία των μελών του Διοι¬ 
κητικού Συμβουλίου και τις αρμοδιότητές του ασκούν 
οι εκκαθαριστές. 

ΚΑΛΥΨΗ ΔΑΠΑΝΗΣ 

Από την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου Τεμπών ούτε 
σε βάρος του προϋπολογισμού του Δήμου Αγιός. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 30 Ιουλίου 2014 
Με εντολή Γ ενικής Γ ραμματέως 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΔΗΜΗΤΡΙΟΣ ΚΩΤΟΥΛΑΣ 
-♦- 

Αριθμ. απόφ. 2149/2014 (4) 

Έγκριση καθορισμού κατ’ αποκοπή χορηγήματος για 

καθαριότητα της Υ.Δ.Ε. Ν. Κεφαλληνίας έτους 2014. 

Ο ΠΡΟΪΣΤΑΜΕΝΟΣ ΥΠΗΡΕΣΙΑΣ 
ΔΗΜΟΣΙΟΝΟΜΙΚΟΥ ΕΛΕΓΧΟΥ ΝΟΜΟΥ ΚΕΦΑΛΛΗΝΙΑΣ 

Έχοντας υπόψη: 

I. Τις διατάξεις: 

α) Των άρθρων 21 και 26 παρ. 7β του Ν. 2362/1995 «Περί 
Δημοσίου Λογιστικού κ.λπ. 


β) Του άρθρου 6 του Π.Δ. 113/2010 «Περί αναλήψεως δα¬ 
πανών σταθερών, διαρκούς ή περιοδικού χαρακτήρα και 

γ) Του άρθρου 12 του Π.Δ. 151/1998 «Περί δαπανών 
σταθερών και διαρκούς ή περιοδικού χαρακτήρα». 

2. Τ ις διατάξεις της παραγράφου 3 του άρθρου 2 του 
Ν. 2314/1953 (ΦΕΚ Α'/59) «Περί τροποποιήσεως των περί 
καθαρισμού των δημόσιων καταστημάτων διατάξεων». 

3. Την απόφαση αριθ. 2062200/6414/0004/1997 (ΦΕΚ Β' 
158/1997) «Περί μεταβίβασης αρμοδιοτήτων του Υπουρ¬ 
γού Οικονομικών στους Προϊσταμένους των Περιφερει¬ 
ακών Υπηρεσιών του Γ ενικού Λογιστηρίου του Κράτους 
και της εξουσίας να υπογράφουν «Με εντολή Υπουργού» 
στο Γενικό Διευθυντή Διοίκησης και Δημοσιονομικών 
Ελέγχων και σε Προϊσταμένους Δ/νσεως και Τμήματος 
του Γ ενικού Λογιστηρίου του Κράτους». 

4. Την παράγραφο 10α του άρθρου 45 του Ν. 4071/2012 
(ΦΕΚ 95Α'). 

5. Την απόφαση αριθμ. 2/5091/0026/25.5.2012 (ΦΕΚ 1741/ 
Β'/25.05.2012) Υπ. Οικονομικών «Περί καθορισμού διαδι¬ 
κασίας και δικαιολογητικών για την πληρωμή δαπανών 
πάγιων κατ’ αποκοπή χορηγημάτων και μισθωμάτων κτι¬ 
ρίων δημόσιων υπηρεσιών και ιδίως το άρθρο 2 αυτής». 

6. Την απόφαση αριθμ. 2061120/26.08.1997 (ΦΕΚ Β 
754/1997) «Ορισμός κύριων Διατακτών». 

7. Το Ν. 3861/2010 (ΦΕΚ Α' 112/2010) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

8. Την εγγεγραμμένη στον Π/Υ της Υπηρεσίας μας για 
το έτος 2014 πίστωση στον ειδικού Φορέα 235 και ΚΑΕ 
1232 για κατ’ αποκοπή χορήγημα καθαριότητας ποσού 
2.200,00 ευρώ. 

9. Τη σχετική απόφαση 1904/1.7.2014 (ΩΣΟΗ-5ΛΞ) ανά¬ 
ληψης και δέσμευσης πίστωσης ύψους 300,00 € με α/α 
59258 στο Βιβλίο Εγκρίσεων και Εντολών Πληρωμής 
της Υπηρεσίας μας. 

10. Το γεγονός ότι προκαλείται συνολική δαπάνη σε 
βάρος του Κρατικού Προϋπολογισμού ποσού 1.800 €. 

11. Τις υπάρχουσες υπηρεσιακές ανάγκες, αποφασί¬ 
ζουμε: 

Καθορίζουμε το ύψος του κατ’ αποκοπή μηνιαίου 
χορηγήματος για δαπάνες καθαριότητας της Υ.Δ.Ε. Ν. 
Κεφαλληνίας του Ειδικού Φορέα 235 και ΚΑΕ 1232 στο 
ποσό των 150,00 ευρώ από 1.11.2014 έως και 31.12.2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 22 Ιουλίου 2014 

Με εντολή Υπουργού 
Ο Προϊστάμενος κ.α.α. 

Ο Αναπληρωτής Προϊστάμενος 
Σ. ΠΑΛΗΜΕΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ,Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννβόπΐ33ίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 















































































